Ek het 'n bietjie gehuiwer voordat ek hierdie boek gekoop het. Ek hou baie van Deon Meyer se boeke, en ek het al sy boeke gelees (behalwe Kobra, wat ek hou vir die Kers vakansie!). Maar ek het my betwyfelinge oor die produksie gehalte gehad. Gaan dit so goed wees soos die Engelse boeke op audible? Of gaan dit meer soos die RSG produksies wees? (Moenie my verkeerd verstaan nie --- hulle is ook baie lekker. Maar dis net nie dieselfde nie.)
Ek moes nie bekommer het nie! Die boek is puik gelees deur Nic de Jager. Dis 'n klein ding, maar die spoed waarmee hy lees is net reg --- vinnig genoeg om my belangstelling te hou, maar stadig genoeg om lekker gespanne te word. Ook, ek het nie onthou dat hierdie boek snaaks is nie, maar hy bring die humeur van die boek uit. Daar is een of twee plekke waar die klank gehalte verander in die middel van 'n hoofstuk, maar oor die algemeen is dit regtig goed. Hy lees ook baie duidelik, wat belangrik is vir my wat in die kar luister.
Dit het my maande gevat om die boek te lees, ek kon net nie verby die stadige begin kom waar die meisie hoofstuk na hoofstuk net hardloop nie. Die audiobook het my gehelp om daardeur te druk en by die beter gedeeltes van die boek te kom. Daar was ‘n beloning vir my deursetting, ‘n ongelooflike goeie storie op die ou einde.